CELEX: C2006/010/47
Language: da
Date: 2006-01-14 00:00:00
Title: Sag T-380/05: Sag anlagt den  10. oktober 2005  — Buendía Sierra mod Kommissionen

14.1.2006   
            
            
               DA
            
            
               Den Europæiske Unions Tidende
            
            
               C 10/24
            
         Sag anlagt den 10. oktober 2005 — Buendía Sierra mod Kommissionen
   (Sag T-380/05)
   (2006/C 10/47)
   Processprog: fransk
   Parter
   
      Sagsøger: José Luis Buendía Sierra (Bruxelles, Belgien) [ved: avocats M. van der Woude og V. Landes]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af den af generaldirektøren for Juridisk Afdeling trufne afgørelse om kun at tildele sagsøgeren fire prioritetspoints fra generaldirektoratet i forfremmelsesåret 2004, en afgørelse, som er stadfæstet og gjort definitiv ved ansættelsesmyndighedens afvisning af den administrative klage.
            
         
               —
            
            
               Annullation af ansættelsesmyndighedens afgørelse om ikke at tildele sagsøgeren noget specielt prioritetspoint fra »Forfremmelsesudvalget for supplerende aktiviteter i institutionens interesse« i forfremmelsesåret 2004.
            
         
               —
            
            
               Annullation af ansættelsesmyndighedens afgørelse om at tildele sagsøgeren i alt 20 points i forfremmelsesåret 2004, og i alt 40 points med henblik på forfremmelsen til lønklasse A4 i løbet af dette forfremmelsesår, af listen over fortjenester for tjenestemændene i lønklasse A5 i forfremmelsesåret 2004, af listen over de tjenestemænd, der blev forfremmet til lønklasse A4 i forfremmelsesåret 2004, og under alle omstændigheder af afgørelsen om ikke at opføre sagsøgeren på de nævnte lister.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har til støtte for søgsmålet påberåbt sig anbringender, der svarer til dem, han allerede har påberåbt i sag T-311/04 (1), som ligeledes er anlagt af ham.
   
      (1)  EUT C 262 af 23.10.2004, s. 44.